《出戒坛北行岢罗山道遇雨小憩村家》
明代·公鼐

路转瑶坛背，阴崖石更奇。
前峰堆冒絮，过雨扬游丝。
暂问油囊酒，旋铺马鬛棋。
却因争席处，转畏野人知。

作者简介：明山东蒙阴人，字孝与。公家臣子。万历二十九年进士。泰昌时，累官国子祭酒。熹宗立，进詹事府詹事。疏请将光宗事迹于实录外别为一录，不许。天启初，迁礼部右侍郎。见魏忠贤乱政，引疾归。后被劾落职闲住卒。崇祯时谥文介。有《小东园诗集》。